Lenau

O lenauBALLARÍN CORNEL, Ángel, Diccionario del benasqués; Zaragoza, 1978. Consultable en linia a traviés de  Diccionario del benasqués. Consultato lo 2 de chinero de 2020En as variedaz d'aragonés central que mas conservan oclusivas xordas intervocalicas lenato, y en ribagorzano llenau u linauCon a variant palatalizada llinau ye un tipo de tellau cubillato con lenastra u con losetas de pizarra.

Os lenaus fan parte d'o paisache tipico de l'Alto Aragón, aon materials como a piedra s'ha preferiu antes que atros pa cubillar as casas.

 Bel vocabulario 
Tradicionalment en Sobrarbe, es lenaus teneban una bastida de bigas que se diz fustes, filas y costalers, sobre as que se mete l'entarabidau de varas de senera u de canyizo u por contra un maderau de rechas, WILMES, Rudolf. El Valle de Vió. Estudio etnográfico-lingüístico de un valle altoaragonés. P. 142. Ed. PRAMES. Zaragoza, 1996. ISBN 84-87601-64-2 y tot se feba aposentar con tillo.

A bizquera ye una fileta u filetón (mes fino que as filas) que se mete a meya altura, transversal sobre os fustes y por tanto paralela a la cuminera, si o lenau ye extenso, y sirve pa privar u retardar asinas que se combe.

Os fustes de refuerzo u «costalers» tamién pueden decir-se «crepos» en Sobrarbe. En Ribagorza, estas bigas costaleras reciben o nombre de «quebros»,FERRAZ CASTÁN, Vicente, Vocabulario del dialecto que se habla en la Alta Ribagorza (1934) (Facsímil). Aladrada ediciones. Zaragoza, 2013. ISBN 978-84-940886-6-7 y son os «capirons» en ansotano.BARCOS, Miguel Ánchel, El Aragonés Ansotano: estudio lingüístico de Ansó y Fago; Institución «Fernando el Católico» + Gara d'Edizions. Zaragoza, 2007. ISBN 978-84-8094-058-0 A biga en a cual remata la bastida y a traviés d'a cual se refirma sobre a frontera se diz biga zapatera por eixemplo en Sobrarbe y val d'Ansó u biga paretera en Ribagorza. A gran biga central y mas alta d'a bastida ye la cuminera, u llomera en Ribagorza.

A tixera ye una estructura triangular de bigas trescruzadas que forman una escuadra de refuerzo pa lo lenau tipico de dos versants.

Notas

Referencias

 Se veiga tamién 

 Lucana.

 Enlaces externos 

Categoría:Zarramientos